Nils Dardel
**Nils Elias Kristofer von Dardel**, tunnettu nimellä **Nils Dardel**, joskus myös *Nils de Dardel* (25. lokakuuta 1888 Bettna, Flen – 25. toukokuuta 1943 New York), oli ruotsalainen taidemaalari.

Elämä ja ura
------------

Dardel opiskeli Ruotsin kuninkaallisessa taideakatemiassa 1908–1910 ja muutti sen jälkeen Pariisiin. Hän teki myös opintomatkoja Aasiaan ja matkusteli muutenkin jatkuvasti ympäri maailmaa.

Dardelin tunnetuimpia maalauksia ovat *Crime Passionnel*, *Svarta Diana* ja *Den döende dandyn*, jotka kaikki kuuluvat Tukholman Moderna museetin kokoelmiin. Dardell teki paljon myös tilausmuotokuvia.

Dardel muutti toisen maailmansodan vuosina ensin Kuuban Havannaan ja sieltä New Yorkiin. Hän kuoli sydänkohtaukseen newyorkilaisessa taiteilijahotellissa. Hän kärsi vakavasta sydänviasta ja pelkäsi kuolevansa nuorena. Kuolemanpelko oli yksi hänen taiteensa keskeisistä teemoista.

Lokakuussa 2012 Dardelin maalaus *Vattenfallet* myytiin Bukowskin huutokaupassa 25 miljoonalla Ruotsin kruunulla, mikä teki siitä siihen asti kalleimman ruotsalaisen modernistisen maalauksen.

Yksityiselämä
-------------

Nils Dardel kuului von Dardelin aatelissukuun. Hänen isoisänsä oli taidemaalari Fritz von Dardel. 

Dardel oli avoimesti biseksuaali aikana, jolloin homoseksuaalisuus oli Ruotsissa kiellettyä. Hänellä oli suhde taiteenkerääjä ja balettiseurueen perustaja Rolf de Marén kanssa. 

Dardel kihlautui salaa Nita Wallenbergin kanssa 1918, mutta suku ei hyväksynyt taiteilijaa ja kihlaus purettiin. Nita vaikutti voimakkaasti Dardelin taiteeseen vuosina 1917-1920.

Vuosina 1921–1934 Nils Dardel oli naimisissa kirjailija Thora Klinckowströmin (1899–1995) kanssa. Heidän tyttärensä oli taiteilija Ingrid von Dardel (1922–1962), jonka poikia ovat taidemaalarit Henry Unger (s. 1945) ja Nils Ekwall (s. 1954).

Dardel vietti loppuelämänsä vuodesta 1930 lähtien amerikan-ruotsalaisen kirjailijan Edita Morrisin s. Toll (1902—1988) kanssa, joka oli tahollaan naimisissa kirjailija ja toimittaja Ira Victor Morrisin kanssa.

Teoksia
-------

* Den döende dandyn, 1918.*Den döende dandyn*, 1918.
* Vattenfallet, 1921.*Vattenfallet*, 1921.
* Tollie Zellmanin muotokuva, 1930.Tollie Zellmanin muotokuva, 1930.
* Lyijykynäpiirros Mona Mårtenssonista.Lyijykynäpiirros Mona Mårtenssonista.

Lähteet
-------

1. ↑  Valjakka, Timo: Ruotsalainen dandymaalari Nils Dardel on kuin Dali, Warhol ja Bowie samassa persoonassa, Helsingin Sanomat 18.10.2015.
2. ↑  "Den döende dandyn under klubban".
3. ↑  Kuoleva dandy oli liikaa Ruotsille – seksuaalisuus ajoi maanpakoon *Yle Uutiset*. Viitattu 11.5.2020.
4. ↑  Nils von Dardel. Artnet. Viitattu 12.10.2015.  
Henry Ungers biografi. (Arkistoitu – Internet Archive) Henry Ungerin verkkosivusto. Viitattu 12.10.2015.  
Ekwall, Lage E. O. direktör, Alstad, Vem är Vem?  
Nils Ekwall. Ekwallin oma verkkosivusto. Viitattu 12.10.2015.

Aiheesta muualla
----------------

* Kuvia tai muita tiedostoja aiheesta **Nils Dardel** Wikimedia Commonsissa

* Nils Dardel ja moderni aika.[vanhentunut linkki] Turun taidemuseo.
* Kuoleva dandy oli liikaa Ruotsille. Ylen uutiset 11.10.2015.
* Asplund, Karl: Nils E. C. Dardel, von. *Svenskt biografiskt lexikon.* (ruotsiksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Ruotsi
* Tšekki
* Alankomaat

 |
|  |
| Taiteenala | 
* KulturNav
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Nils Dardel